proxectonos/corpus_dominio_legal_administrativo_tmp huggingface dataset:
EXTRACTO DE APROBACIÓN DAS BASES REGULADORAS E DA CONVOCATORIA PARA A CONCESIÓN, POR CONCORRENCIA COMPETITIVA, DE PRÉSTAMOS SEN XUROS A MUNICIPIOS DA PROVINCIA DE PONTEVEDRA-2019, PROCEDEMENTO COD. SIA 1993137
ADMINISTRACIÓN LOCAL — Provincial — Deputación Provincial (Subvencións e axudas, 14/01/2019)

BDNS(Identif.):434419 De conformidade co previsto nos artigos 17.3. b) e 20.8. a) da Lei 38/2003, de 17 de novembro, xeral de subvencións, publícase o extracto da convocatoria, cuxo texto completo se pode consultar na Base de Datos Nacional de Subvencións: http://www.pap. hacienda. gob. es/bdnstrans/index Mediante o acordo núm.4.27442 da Xunta de Goberno da Deputación de Pontevedra, adoptado na sesión do día 28 de decembro de 2018, aprobáronse as bases reguladoras e convocatoria para a concesión de préstamos sen xuros a municipios da provincia de Pontevedra-2019, publicadas e dispoñibles no Boletín Oficial da Provincia de Pontevedra (BOPPO) e na sede electrónica da Deputación, https://sede.depo. gal. Os concellos da provincia de Pontevedra cunha poboación inferior ós 50.000 habitantes, de acordo co último padrón ou actualización publicados polo INE. A concesión de préstamos a longo prazo, sen xuros, destinados a financiar os investimentos dos concellos que reúnan os requisitos e as condicións establecidos nas bases reguladoras e, excepcionalmente, a concesión de préstamos a curto prazo con destino ao financiamento de operacións de tesourería. Con cargo a este programa pódense conceder préstamos sen xuros para as seguintes finalidades: A concesión dos préstamos a longo e curto prazo rexerase polo disposto nas BASES REGULADORAS PARA A CONCESIÓN, POR CONCORRENCIA COMPETITIVA, DE PRÉSTAMOS SEN XUROS A MUNICIPIOS DA PROVINCIA DE PONTEVEDRA-2019, sendo de aplicación supletoria o contemplado na Lei 38/2003, de 17 de novembro, Xeral de Subvencións; no seu regulamento de desenvolvemento aprobado por R. d 887/2006, de 21 de xullo; o disposto no RDL 2/2004, de 5 de marzo, polo que se aproba o texto refundido da Lei Reguladora de Facendas Locais; na Ordenanza xeral de subvencións da Deputación Provincial de Pontevedra e nas restantes normas de dereito administrativo, aplicándose, no seu defecto, as normas de dereito privado. A cantidade prevista para o financiamento deste plan ascende a un millón de euros, dispoñibles na aplicación 942.9420.821.20 do orzamento da Deputación Provincial de Pontevedra para o ano 2019. O prazo de presentación de solicitudes é de 20 días hábiles, contado a partir do día seguinte ao da publicación da convocatoria no Boletín Oficial da Provincia (BOPPO). A presentación realizarase de xeito telemático a través da sede electrónica da Deputación, https://sede.depo. gal, (COD. SIA 1993137) na que se atopa dispoñible o modelo de solicitude que se presentará acompañado da documentación esixida na base novena das reguladoras da convocatoria. A presentación telemática producirá plenos efectos xurídicos sempre que a solicitude sexa enviada dentro do prazo establecido e de acordo cos requisitos esixidos na base novena.
DH W36.69030. CONSTRUCCIONES OBRAS Y VIALES, S. A., SOLICITA AUTORIZACIÓN OBRAS PARA CONDUCIÓN AUGAS PLUVIAIS EN A GOULLA, PARADELA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 13/12/2019)

As obras solicitadas consisten na instalación dos dispositivos de tratamento de augas pluviais potencialmente contaminables procedentes dunha planta de elaboración de mesturas bituminosas e as conducións para o seu posterior vertido. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Meis ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 22 de novembro de 2019 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
NOMEAMENTO CONCELLEIROS DELEGADOS
ADMINISTRACIÓN LOCAL — Municipal — Illa de Arousa, A (Outros documentos, notificacións e informacións públicas, 04/07/2019)

“”Visto o artigo 43 do RD 2568/1986, de 28 de novembro, que aproba o Regulamento de Organización, Funcionamento e Réxime Xurídico das Corporacións Locais, en sede de delegación de funcións da Alcaldía nos Concelleiros. Visto que o Alcalde-Presidente pode delegar o exercicio de determinadas atribucións nos membros da Xunta de Goberno Local, sen perxuízo das delegacións especiais que se poden efectuar a favor de calquera Concelleiro. Visto o artigo 44 do citado Regulamento, en sede do contido e condicións das delegacións. Por medio da presente: 1.- Nomear Concelleiros Delegados das Áreas que a continuación se establecen, tendo a presente delegación carácter xenérico, ós seguintes Concelleiros: 2.- Nomear Concelleiros Delegados das Áreas que a continuación se establecen, tendo a presente delegación carácter especial, ós seguintes Concelleiros: 3.- Delegar nos citados Concelleiros as competencias nas Áreas sinaladas e no que afecta á tramitación e desenvolvemento dos diferentes procedementos, retendo a Alcaldía as competencias no que atinxe a iniciación e resolución dos procedementos.4.- Ordenar a publicación do presente Decreto no Boletín Oficial da Provincia de Pontevedra. Na Illa de Arousa. O alcalde Carlos Iglesias Cores
PADRÓN DO SERVIZO DE AXUDA A DOMICILIO MES DE XUÑO
ADMINISTRACIÓN LOCAL — Municipal — Lalín (Recadación, 02/08/2019)

Por Resolución da Concellería de Facenda de data 29 de xullo 2019 aprobouse a liquidación correspondente ao Prezo público polo servizo de axuda no fogar de maio de 2019 por importe de 9.613,08 € e un total de 122 usuarios. Conforme ao disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello de Lalín, será de dous meses, contados a partir do día siguiente á publicación de este anuncio no Boletín Oficial da Provincia de Pontevedra. Se o vencemento coincide co día inhábil, entenderase prorrogado ao primeiro día hábil seguinte. Lugar de ingreso: Para o cobro dos mesmos, os contribuíntes que teñan domiciliados os recibos, estes seranlles cargados nas contas bancarias respectivas. Para o resto de contribuíntes poderan facer o pago en calquera oficina das entidades bancarias de Abanca, empregando o instrumento de cobramento que se facilitará no departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (art.102 da Lei Xeral Tributaria). Os contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ós contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen ter sido satisfeita a débeda, determinará o comezo do procedemento executivo, o devengo da recarga correspondente e demais conceptos esixibles tal e como se fixan nos artigos 26, 28 e 161 da Lei 58/2003 xeral tributaria. Lalín, A Concelleira delegada de Facenda Raquel Lorenzo Fernández DOCUMENTO ASINADO ELECTRONICAMENTE AO MARXE
SUBVENCIÓNS CONCEDIDAS POLO SERVIZO DE COHESIÓN SOCIAL E XUVENTUDE DURANTE O MES DE MAIO DE 2019
ADMINISTRACIÓN LOCAL — Provincial — Deputación Provincial (Subvencións e axudas, 28/06/2019)

En conformidade co establecido no artigo 18 da Lei 38/2003, de 17 de novembro, xeral de subvencións, e no artigo 12.2 da Ordenanza xeral de subvencións da Deputación de Pontevedra, publícanse as axudas económicas concedidas no mes de maio de 2019 e que tramitou o Servizo de Cohesión Social e Xuventude da institución provincial. Pontevedra, a 7 de maio de 2019. A deputada delegada O secretario Digna Rosa Rivas Gómez Carlos Cuadrado Romay
DH. W36.68593. SOLICITUDE DE DAVID DACUÑA GONZÁLEZ DE AUTORIZACIÓN DE OBRAS NO LUGAR DE POUSADA, PARROQUIA DE BELESAR (SAN LOURENZO), NO CONCELLO DE BAIONA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 09/12/2019)

As obras solicitadas consisten na construción de vivenda unifamiliar de planta baixa e 296,05 m 2 de superficie construída, con estrutura e cuberta plana de formigón armado, e máis peche do perímetro de parcela con zócolo de fábrica e malla metálica por riba, en parcela de referencia catastral 54003A057001640000HD, en zona de policía e a unha distancia de 54,91 m do leito dun regato innominado, no lugar Pousadas, parroquia de Belesar, concello de Baiona. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Baiona ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 7 de outubro de 2019 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
NOMEAMENTO TENENTES DE ALCALDESA
ADMINISTRACIÓN LOCAL — Municipal — Redondela (Outros documentos, notificacións e informacións públicas, 19/07/2019)

Resolución da Alcaldía núm.: 1940/2019 de data 09/07/2019: Vistos os artigos 21.2 e 23.3 da Lei 7/85 de 2 de abril Reguladora das Bases do Réxime Local (LBRL),–os artigos 62 e 63 da Lei 5/97 de xullo da Administración Local de Galicia (LALGA e os artigos 46 a 48 do Real Decreto 2568/1986 de 28 de novembro polo que se aprobou o Regulamento de Organización, Funcionamento e Réxime Xurídico das Corporacións Locais (ROF) teño a ben RESOLVER: A Alcaldesa, Digna Rosa Rivas Gómez Redondela, 10 de xullo de 2019
APROBACIÓN E EXPOSICIÓN PÚBLICA PADRÓN DO IMPOSTO SOBRE BENS INMOBLES DE NATUREZA RÚSTICA ANO 2019
ADMINISTRACIÓN LOCAL — Municipal — Marín (Recadación, 28/08/2019)

Por Resolución do Concelleiro delegado de Facenda do día 16.08.2019, foi aprobado o padrón fiscal correspondente ao concepto tributario Imposto sobre bens inmobles de natureza rústica. Os interesados poderán examinar o padrón fiscal e a lista cobratoria por un prazo de un mes contado a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte a aquel da finalización do prazo de exposición pública do correspondente padrón, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre os días 1 de setembro e 5 de novembro, procederase ao cobro en período voluntario das liquidacións anuais do Imposto sobre bens inmobles de natureza rústica comprendidas na lista cobratoria a que se fixo referencia. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, La Caixa, Banco Santander, Banco Pastor, Banco Popular e Banco Sabadell, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de outubro de 2018, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados se remitirá aviso de cargo. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. A ALCALDESA-PRESIDENTA María del Pilar Ramallo Vázquez Documento asinado electrónicamente
MODIFICACIÓN PUNTUAL Nº 21 DAS RELACIÓNS DE POSTOS DE TRABALLO PERSOAL FUNCIONARIO E LABORAL
ADMINISTRACIÓN LOCAL — Municipal — Vilanova de Arousa (Presupostos e cadros de persoal, 04/12/2019)

O concello de Vilanova de Arousa, en sesión plenaria celebrada o día 25 de novembro de 2019, aprobou inicialmente a modificación puntual nº 21 das relacións de postos de traballo persoal funcionario e laboral do concello. De conformidade co disposto no artigo 202.2 da Lei 2/2015, do 29 de abril, do Emprego Público de Galicia, se somete o expediente a información pública por un prazo de vinte (20) días hábiles contados a partir do seguinte ao da inserción do presente anuncio no BOP, transcorrido o cal a aprobación elevarase a definitiva se non se formularon reclamacións, suxestións ou alegacións. Vilanova de Arousa, 26 de novembro de 2019 O ALCALDE P. A. O 1º TTE. DE ALCALDE Javier Tourís Romero
APROBACIÓN DIFINITIVA ORZAMENTO MUNICIPAL
ADMINISTRACIÓN LOCAL — Municipal — Bueu (Presupostos e cadros de persoal, 09/12/2019)

Aprobación definitiva do Orzamento Municipal do Concello de Bueu para o exercicio 2019 así como o Anexo e Cadro de persoal e o Catálogo de Postos de Traballo, considerando de conformidade co establecido no artigo 21.6 do Real Decreto 500/1990, de 20 de abril, incluida nos créditos iniciales do orzamento municipal para o 2019 a modificación de créditos 10/2019, Transferencia de Créditos 5/2019, procede anular a modificación realizada, e que se proceda á publicación no Boletín Oficial da Provincia de dita aprobación definitiva en cumprimento do disposto nos artigos 169.3 do RDLex.2/2004 e 20.3 do Real Decreto 500/1990, de 20 de abril. O Pleno da corporación municipal do concello de Bueu, na sesión ordinaria de data 02.12.2019 acordou a aprobación definitiva ó orzamento municipal de 2019 cuxo resumo por capítulos e o estado de consolidación é o seguinte:
PREZOS PÚBLICOS CENTROS MUNICIPAIS ABRIL 2019
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 31/05/2019)

Por Decreto de Alcaldía, núm.2019-1785, de 24 de maio de 2019, aprobáronse as liquidacións de cotas aos usuarios correspondentes ao mes de ABRIL de 2019 para os seguintes servizos municipais: Conservatorio municipal Reveriano Soutullo, Escola de Musica Vila do Corpus municipal, Escola infantil municipal, Residencia de maiores municipal, Servizo de Axuda no fogar dependencia e Servizo de axuda no fogar municipal e Ludoteca Municipal por un importe de 38.152,67 euros Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos ingresos de dereito público indicados sera do 20 do mes da aprobacion ata o 19 do segundo mes posterior ou hábil posterior. Lugar de ingreso: para as débedas non domiciliadas, nas entidades bancarias colaboradoras (A Banca e Banco Popular), empregando o documento de ingreso (carta de pagamento) que se entregará a solicitude dó contribuínte no departamento de Rendas ou no propio Centro xestor. E mediante cargo en conta polos servizos económicos municipais para as domiciliacións autorizadas polo contribuínte. No caso de perda do devandito instrumento, o obrigado ao pagamento poderá obter un duplicado nas Oficinas do departamento de Rendas municipal. Os contribuíntes non domiciliados deberán solicitar o documento de ingreso na oficina indicada, e efectuar o pagamento debido, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o devindicamento do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Documento asinado dixitalmente
NOMEAMENTO MEMBROS XUNTA DE GOBERNO LOCAL E DELEGACIÓN COMPETENCIAS NA MESMA
ADMINISTRACIÓN LOCAL — Municipal — Tui (Outros documentos, notificacións e informacións públicas, 08/07/2019)

Con data 24 de xuño de 2019, o Sr. Alcalde ditou resolución co teor literal que se indica: Constituída a Corporación municipal en sesión extraordinaria celebrada o pasado día 15 de xuño de 2019, en base ao recollido nos artigos 20.1 b) e 23 da Lei 7/1985, de 2 de abril, Reguladora das Bases do Réxime Local, e os artigos 35.2 e 52 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime xurídico das Corporacións Locais, esta Alcaldía, RESOLVE: PRIMEIRO.—Nomear como membros da Xunta de Goberno local aos seguintes concelleiros/as: SEGUNDO.—Establecer que as sesións ordinarias da Xunta de Goberno Local terán lugar os xoves, cada quince días, ás 9:00 horas no Salón de Concelleiros desta Casa Consistorial. TERCEIRO.—Corresponden á Xunta de Goberno Local, ademais da asistencia permanente ao Alcalde no exercicio das súas funcións, as seguintes competencias que se delegan: 1º.—O outorgamento de todas as licencias urbanísticas que deban concederse con carácter previo, de acordo co previsto na Lei 2/2016, de 10 de febreiro, do Solo de Galicia, así como dictar as resolucións que procedan nos procedementos de actuacións urbanísticas suxeitas ao réxime de declaración responsable ou comunicación previa.2º.—A aprobación dos instrumentos de planeamento de desenvolvemento do planeamento xeral non expresamente atribuídas ao Pleno, así como dos instrumentos de xestión urbanística e dos proxectos de urbanización.3º.—As competencias que en materia de contratación veñen atribuídas ao Alcalde na Disposición adicional segunda do Real Decreto Lexislativo 3/2011, de 14 de novembro, polo que se aproba o Texto refundido da Lei de Contratos do Sector público.4º.—O recoñecemento das obrigas económicas derivadas da prestación de bens e servizos que foran recibidas no servizo de Intervención.5º.—Resolver os recursos de reposición que se interpoñan contra os acordos adoptados en exercicio das atribucións delegadas. CUARTO.—Notificar persoalmente a presente resolución aos designados, que se considerará aceptada tacitamente, salvo manifestación expresa; e remitir dita Resolución ao Boletín Oficial da provincia de Pontevedra e ao Taboleiro de Anuncios do Concello para a súa publicación, sen prexuízo da súa efectividade dende o día seguinte á firma da resolución polo Alcalde.” O que se fai público para coñecemento e efectos. En Tui, o Sr. Alcalde, Enrique Cabaleiro González. Documento asinado dixitalmente á marxe.
NOTIFICACIÓN DESCOÑECIDOS. APROBACIÓN INICIAL DO PROXECTO DE REPARCELACIÓN DO PROXECTO SECTORIAL DE INCIDENCIA SUPRAMUNICIPAL DO POLÍGONO INDUSTRIAL DE “A PASAXE” —POLÍGONO 1—
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 06/05/2019)

De conformidade co disposto no artigo 44 da Lei 39/2015, do 1 de outubro, de Procedemento administrativo Común das Administracións Públicas, tentada a notificación persoal, sen que fose posible practicala por resultar descoñecido, cítase aos interesados das seguintes parcelas: Todos os interesados das citadas parcelas, poderán consultar o devandito expediente no prazo dun MES contados desde o día seguinte ao da publicación deste anuncio no BOP, no negociado de Urbanismo e Medio Ambiente do Concello de Gondomar, en horario de 8:30 a 14:00 de oficina e formular as alegacións que se consideren procedentes no expediente administrativo nº 920/2016. O alcalde Juan Francisco Ferreira González (este documento está asinado dixitalmente á marxe)
ACORDO DE APROBACIÓN INICIAL DO EXPEDIENTE 1/2019 DE MODIFICACIÓN DE CRÉDITO
ADMINISTRACIÓN LOCAL — Municipal — Crecente (Presupostos e cadros de persoal, 03/12/2019)

Aprobado inicialmente o expediente de suplemento de crédito financiado con cargo ao remanente líquido de tesouraría, por Acordo do Pleno de data 27 de novembro, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio neste Boletín Oficial da Provincia. Durante o devandito prazo poderá ser examinado por calquera persoa interesada nas dependencias municipais para que se formulen as alegacións que se estimen pertinentes, así como estará a disposición na sede electrónica do concello de Crecente. Se transcorrido o devandito prazo non se presentaron alegacións, considerarase aprobado definitivamente o acordo. En Crecente, a 28 de novembro de 2019. O alcalde, Julio César García Luengo Pérez
APROBACIÓN DEFINITIVA DA MODIFICACIÓN DAS BASES DE EXECUCIÓN DO ORZAMENTO 2019
ADMINISTRACIÓN LOCAL — Municipal — Moaña (Presupostos e cadros de persoal, 21/11/2019)

Rematado o prazo de exposición pública do Acordo plenario de data 26 de setembro de 2019, de aprobación inicial da modificación da base 46.3 das de execución do orzamento xeral deste Concello para o ano 2019, en materia de subvencións nominativas, sen que se presentaran alegacións contra o mesmo, considerase definitivamente aprobado conforme ó disposto nos artigos 177 en relación co 171 do Texto refundido da Lei Reguladora de Facendas Locais e 38.3 en relación co 23.1 do Real Decreto 500/1990 de 20 de abril. En Moaña, a 14 de novembro de 2019. Asinado dixitalmente na marxe. A Alcaldesa, Leticia Santos Paz
ORDE DO DÍA PLENO EXTRAORDINARIO 24 DE XULLO
ADMINISTRACIÓN LOCAL — Municipal — Vigo (Outros documentos, notificacións e informacións públicas, 12/08/2019)

UNICO.—Aprobación definitiva do Instrumento de Medidas Provisionais de Ordenación previsto no artigo 88 da Lei 2/2017, do 8 de febreiro, de Medidas Fiscais, administrativas e de ordenación. Expte.16022/411 (Rexistro Pleno 2080/1101). Aprobado. SGG/am Sinatura dixital Daniel Gabriel Anubla Nhari
DH. A36.55253. SOLICITUDE DE VIVEIROS ADOA, S. L. DE NOVACIÓN DA CONCESIÓN DE CAUDAL DE AUGA NO LUGAR DE ALTO DO PEREIRO, CONCELLO DE MOS
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 23/10/2019)

Este anuncio ten por obxecto abrir a regulamentaria información pública que prescribe o art.144 do Regulamento do dominio público hidráulico. As características do aproveitamento son: A auga cáptase en arqueta aros formigón Ø 2,00 m, 5 m prof. dende a que se bombea a través da rede de distribución ata os aspersores para o seu uso no viveiro existente na mesma parcela. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Mos ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, sinatura dixital. O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN DA RELACIÓN DEFINITIVA DO PROCESO SELECTIVO DUN POSTO DE PROFESOR/A COLABORADOR/A DE ANATOMÍA HUMANA DA ESCOLA UNIVERSITARIA DE ENFERMERÍA, DESIGNACIÓN DO TRIBUNAL E DATAS DA SÚA CONSTITUCIÓN E REALIZACIÓN DA ENTREVISTA
ADMINISTRACIÓN LOCAL — Provincial — Deputación Provincial (Persoal, oposicións, 06/09/2019)

O deputado, en virtude das competencias delegadas da Presidencia en materia de persoal, dita a seguinte RESOLUCIÓN: Na páxina web e nos taboleiros de anuncios da Escola Universitaria de Enfermería e desta Deputación Provincial publicouse o 13 de agosto de 2019 a Resolución do 7 de agosto de 2019 pola que se fixo pública a relación provisional de aspirantes admitidos e excluídos ó proceso selectivo convocado para cubrir un posto de profesor/a colaborador/a de anatomía humana na Escola Universitaria de Enfermería, dependente da Deputación Provincial de Pontevedra. De acordo co disposto na base V da convocatoria e no artigo 20 do Real decreto 364/95, de 20 de marzo, RESOLVO: 1º Aprobar a relación definitiva de aspirantes admitidos que figura como anexo I desta Resolución.2º Designar os membros que integrarán o tribunal cualificador e determinar a data en que terá lugar a súa constitución e a realización da entrevista: De acordo co disposto nas bases da convocatoria, os membros dos tribunais deberán absterse de intervir, comunicándollo á presidenta, cando concorran neles algunha das circunstancias previstas no artigo 23 da Lei 40/2015, de 1 de outubro, de réxime xurídico do sector público (LRXSP), así como cando realizasen tarefas de preparación de aspirantes durante os cinco anos anteriores á publicación da convocatoria. Os aspirantes tamén poderán recusar os membros do tribunal cando concorra neles algunha das circunstancias previstas para a abstención e de conformidade co establecido no artigo 24 da LRXSP. Os aspirantes deberán presentarse para a entrevista provistos do documento nacional de identidade ou doutro documento fidedigno acreditativo da súa personalidade a xuízo do tribunal, así como dos medios necesarios para a exposición do proxecto docente. En cumprimento do sinalado na base terceira da convocatoria, os dereitos de exame reintegraránselles de oficio ás persoas interesadas que sexan excluídas definitivamente da lista de persoas admitidas.” Ningún O que lle traslado para o seu coñecemento, cumprimento e demais efectos. Pontevedra, a 2 de setembro de 2019 O Deputado delegado O secretario
DH. W36.69038. SOLICITUDE DE SANTIAGO PADÍN FERNÁNDEZ, DE AUTORIZACIÓN DE OBRAS NO LUGAR DE O SOUTO, PARROQUIA DE SAXAMONDE (SAN ROMÁN), CONCELLO DE REDONDELA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 22/11/2019)

Os traballos solicitados serán as obras de canalización de acometida de saneamento á rede municipal consistente na instalación dunha tubaxe soterrada de PVC de 160 mm de diámetro, un pozo de rexistro prefabricado de formigón de 1 m de diámetro, unha arqueta de PVC de 0,40 m de lado e máis reposición de pavimentos afectados, para dar servizo a vivenda situada en parcelas 152, 153 e 154 do polígono 37 e por baixo dun camiño de titularidade municipal, en zona de servidume e dominio público hidráulico, cun cruzamento por baixo do leito e a 1 m de profundidade dun regato innominado, no lugar de Souto, parroquia de Saxamonde, concello de Redondela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Redondela ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 5 de novembro de 2019. O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
ANUNCIO DA PUBLICACIÓN DA LISTAXE DEFINITIVA DE SOLICITUDES E ADXUDICACIÓN PROVISIONAL DE PRAZAS DE ATENCIÓN RESIDENCIAL NO CENTRO PRÍNCIPE FELIPE. CURSO 2019–2020
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 21/06/2019)

De conformidade co disposto na base décimo terceira desta convocatoria publicada no Boletín Oficial da Provincia de Pontevedra (BOPPO) núm 69, de data 9 de abril de 2019, publicarase, o seguinte día hábil a publicación deste anuncio no BOPPO, 24 de xuño de 2019, na páxina web da Deputación Provincial de Pontevedra (www.depo. gal) a listaxe provisional de adxudicación de prazas resultantes da aplicación dos criterios de valoración para o curso 2019 – 2020.
APROBACIÓN E EXPOSICIÓN PADRÓN 4º TRIMESTRE 2019 DA TAXA POLO CICLO INTEGRAL DA AUGA
ADMINISTRACIÓN LOCAL — Municipal — Cangas (Recadación, 27/12/2019)

A ALCALDÍA-PRESIDENCIA, mediante Resolución de data 17/12/2019, PRIMEIRO.—Aprobar o padrón fiscal correspondente ao 4º TRIMESTRE do ano 2019 polo concepto tributario de auga, saneamento e depuración co seguinte detalle: SEGUNDO.—Someter o padrón correspondente ao 4º trimestre de 2019 á exposición pública mediante anuncio publicado no Taboleiro de Anuncios do Concello de Cangas e no Boletín Oficial da Provincia de Pontevedra, durante o prazo de quince días hábiles, contados a partir do día seguinte ao da publicación do anuncio no Boletín Oficial da Provincia, nas dependencias da Tesourería municipal, os días laborais en horario de atención ao público. TERCEIRO.—Facer constar que a expresada publicación produce efectos de notificación colectiva das liquidacións das cotas consignadas no padrón nos termos establecidos no artigo 102.3 da Lei 58/2003, de 17 de decembro, Xeral Tributaria. CUARTO.—Contra as liquidacións incorporadas ao Padrón, poderá interporse polos interesados o recurso de reposición a que se refire o artigo 14.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. O prazo para interpor o recurso será dun mes a contar dende o día seguinte a aquel da finalización do prazo de exposición pública do correspondente padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor recurso contencioso-administrativo, no prazo de dous meses dende a notificación da resolución expresa ou de seis meses dende que se produza a desestimación presunta. Todo elo, sen prexuízo de que os interesados poidan utilizar calquera outro medio impugnatorio que consideren convinte ao seu dereito. QUINTO.—De conformidade co disposto na Lei 58/2003, de 17 de decembro, xeral tributaria, establécese como período de cobranza do citado padrón dous meses, que se computarán dende o día seguinte ó da publicación do anuncio no Boletín Oficial da Provincia. O pago poderase realizar mediante domiciliación bancaria ou nas oficinas da concesionaria. SEXTO.—O vencemento do prazo de ingreso en período voluntario sen ter satisfeito a débeda determinará o inicio do período executivo e a exacción da débeda polo procedemento de apremio, devengándose os recargos do período executivo, os xuros por mora e as costas que correspondan. DOCUMENTO ASINADO ELECTRONICAMENTE
ACORDO ADOPTADO POLO PLENO DE ORGANIZACIÓN RELATIVO Á DETERMINACIÓN DE INDEMNIZACIÓNS AOS CONCELLEIROS POR ASISTENCIAS Á ÓRGANOS COLEXIADOS
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 15/07/2019)

A efectos de coñecemento xeral efectúase a publicación do acordo adoptado na sesión extraordinaria celebrada polo Pleno do Excmo. Concello de A Estrada o 21 de xuño de 2019, relativo á determinación de indemnizacións aos/ás concelleiros/as por asistencias a órganos colexiados: “Vista a proposta da Alcaldía-Presidencia de data 18/06/2019, en relación co asunto que se trata de seguido. Constituída a Corporación Local en sesión celebrada o 15 de xuño de 2019, como consecuencia das eleccións locais do día 26 de maio de 2019, convocadas por Real Decreto 209/2019, de 1 de abril, polo que se convocan eleccións locais e ás Asembleas de Ceuta e Melilla para o 26 de maio de 2019, de conformidade co disposto no artigo 38 do RD 2568/1986, de 28 de novembro polo que se aproba o Regulamento de Organización, Funcionamento e Réxime Xurídico das Entidades Locais (ROF). Considerando o sinalado no artigo 73.3 da Lei 7/1985 reguladora das Bases do Réxime Local; no artigo 13.6 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Visto o informe da Sra. Interventora de data 18/06/2019, emitido con carácter favorable, coa salvedade de que a proposta obriga a modificar as Bases de Execución do Orzamento en vigor. Primeiro.— Asignar por asistencia aos órganos colexiados, presidencias incluídas, a cantidade de 85,00 euros por sesión e concelleiro/a. Segundo.— Iniciar as actuacións precisas a fin de modificar a Base 52ª das Bases de Execución do Orzamento para 2019 para acomodala ao presente acordo.” A ALCALDE, (documento asinado electronicamente á marxe)
RESOLUCIÓN DE SUBVENCIÓNS PARA ACTIVIDADES DE PROMOCIÓN DA MULLER E DA IGUALDADE PARA O ANO 2019
ADMINISTRACIÓN LOCAL — Municipal — Redondela (Subvencións e axudas, 20/12/2019)

Expediente núm.: 315/2019. Asunto: Subvencións para a realización de actividades de promoción da muller e da igualdade para o ano 2019. Publicidade da concesión e denegación das Subvencións para actividades de promoción da muller e a igualdade para o ano 2019. De acordo co establecido na Base Décimo terceira das que regulan as Subvencións para actividades de promoción da muller e a igualdade para o ano 2019 procédese á publicación das subvencións concedidas e denegadas. Convocatoria: Bases reguladoras publicadas no Boletín Oficial da Provincia núm.113 do 14 de xuño de 2019 e Extracto da convocatoria publicado no Boletín Oficial da Provincia núm.119 do luns 24 de xuño 2019. Crédito presupuestario: 14.000 euros, con cargo á partida 2311AB.489.0000 do orzamento vixente. Documento asinado e datado electronicamente á marxe
CONVOCATORIA DO PLENO O 27.03.19
ADMINISTRACIÓN LOCAL — Municipal — Vigo (Outros documentos, notificacións e informacións públicas, 09/04/2019)

1.— Actas anteriores: (Ordinaria 30 de xaneiro de 2019). Aprobada.2.—Comparecencia de Dª Maria Eufrasia El Issati Naraindas, como delegada en Vigo da Asociación Española de Lipodistrofias, con motivo do Día Mundial das Lipodistrofias o 31 de marzo de 2019. Rexistro Pleno 2003/1101. Ditames das comisións informativas: 3.—Dar conta da Resolución da Alcaldía, de data 11.03.2019; polo que se aproba o Perímetro de Consolidación e os Marcos Orzamentarios para o período 2020-2022. Expte.61/142 (Rexistro Pleno 1987/1101). Dada conta.4.—Dar conta da Memoria do Tribunal Económico-Administrativo do exercicio 2018. Expte.4865/550 (Rexistro Pleno 1988/1101). Dada conta. Mocións: 5.—Moción do grupo municipal de Marea de Vigo, solicitando ao goberno do Estado á inclusión da conexión Vigo-Porto no Corredor Atlántico de mercadorías. Rexistro Pleno 1996/1101. Aprobada.6.—Moción do grupo municipal do Partido Popular, instando ao futuro goberno central a cumprir coa Constitución e garantir ás familias e aos pais a liberdade de elección de centro educativo. Rexistro Pleno 2001/1101. Aprobada.7.—Moción do grupo municipal do Partido Popular, instando ao Ministerio de Defensa a manter aberta e operativa a Subdelegación do Instituto Social das Forzas Armadas (ISFAS) en Vigo. Rexistro Pleno 2002/1101. Rexeitada.8.—Moción do grupo municipal Socialista, instando á Xunta de Galicia a finalizar, de maneira urxente, as obras de humanización en Navia que comezaron en 2017, nas rúas Lamelas, Pedro Seixa, Limpizo e Poza de Cabalo. Rexistro Pleno 1997/1101. Aprobada.9.—Moción do grupo municipal Socialista, instando á Consellería de Sanidade, a deixar sen efecto o contrato de colocación de carteis nos hospitais de Galicia, onde se reflicta Hospital Público, e investir ese importe na construción dun aparcadoiro público gratuíto nas parcelas das que dispón o complexo Dorcas Petite Carbu. Rexistro Pleno 1998/1101. Aprobada.10.—Moción do grupo municipal Socialista, instando á Xunta de Galicia a encomendar a xestión do río Lagares ao goberno municipal de Vigo, coa finalizade de vixiar, controlar, manter e limpar o cauce do río, evitando riscos de inundación. Rexistro Pleno 1999/1101. Aprobada.11.—Moción do grupo municipal Socialista, instando á Consellería de Cultura e Turismo da Xunta de Galicia a emitir, no prazo máximo de 15 días, informe de afectación ao patrimonio do proxecto de reestruturación de muro na Baixada á Igrexa de Teis. Rexistro Pleno 2000/1101. Aprobada.12.—Dar conta de resolucións da Alcaldía. Expte.549/1102 (Rexistro Pleno 1994/1101). Dada conta.13.—Dar conta de resolucións asinadas por concelleiros/as delegados/as. Expte.548/1102 (Rexistro Pleno 1995/1101). Dada conta.14.— Formulación de rogos. Formuláronse dous rogos.15.— Formulación de preguntas. Formulouse unha pregunta. Sinatura dixital Alexander Sebastian Pedrero Modolo
DH. A36.67275. SOLICITUDE DE JOSÉ SOBRAL GONZÁLEZ EN REPRESENTACIÓN DA CCUU CABECIÑA-GABIÁN, DE CONCESIÓN DUN CAUDAL DE AUGA NO LUGAR DO GABIÁN, PARROQUIA DE VERDUCIDO (SAN MARTIÑO), CONCELLO DE PONTEVEDRA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 29/11/2019)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: CCUU Cabeciña-Gabián CAUDAL: 11061,12 m3/ano DESTINO: uso doméstico e rega ORIXE: catro mananciais M1: en parc.395 do pol.252 do catastro de Pontevedra M2: en parc.409 do pol.252 do catastro de Pontevedra M3 en parc.41 do pol.252 do catastro de Pontevedra M4 en parc.28 do pol.92 do catastro de Barro LUGAR: O Gabián (M1 a M3) Campo da Eira (M4) PARROQUIA: Verducido (M1 a M3) Perdecananai (M4) CONCELLO: Pontevedra (M1 a M3) Barr o (M4) O aproveitamento consiste en tres captacións en arquetas aros formigón (M1, M2 e M4) e unha captación en galería (M3) dende as que se conduce a auga a caseta en parc.483, pol.252, que contén corenta depósitos individuais dende os que se distribúe a auga ás vivendas e parcelas de rega que abastece a comunidade. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
EXPOSICIÓN PÚBLICA DO PADRÓN DAS TAXAS POLOS SERVIZOS DE SUBMINISTRACIÓN DE AUGA, CONSERVACIÓN DE CONTADORES, CANON DA AUGA, COEFICIENTE DE VERTEDURA E SANEAMENTO, 2º TRIMESTRE DE 2019
ADMINISTRACIÓN LOCAL — Municipal — Vilanova de Arousa (Recadación, 07/08/2019)

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga e coeficiente de verteduras e saneamento, correspondente ao 2º trimestre de 2019, o citado padrón estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Travesía Grupo Escolar, número 4, local 6, en horario de 9:30 a 13:00 horas, de luns a xoves e de 9:00 a 12:30 os venres, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico - administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:30 a 13:00 horas de luns a xoves, e de 9:00 a 12:30 os venres, excepto festivos. Transcorrido o período voluntario de pago establecido, ata o 1 de outubro de 2019, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga e o coeficiente de vertedura, a vía de constrinximento será realizada pola consellería competente en materia de facenda da Xunta de Galicia. Vilanova de Arousa, a 29 de xullo de 2019. O Alcalde, Gonzalo Durán Hermida.
INDEMNIZACIÓNS POR ASISTENCIAS
ADMINISTRACIÓN LOCAL — Municipal — Moraña (Outros documentos, notificacións e informacións públicas, 02/08/2019)

O Pleno do Concello na súa sesión extraordinaria do día 04-07-2019, adoptou os seguintes acordos: PRIMEIRO. Determinar que os cargos de concelleiros/as percibirán asistencias pola concorrencia efectiva ás sesións dos órganos colexiados, complementarios e doutros organismos e para que iso fágase efectivo, nin perciben dedicación exclusiva nin parcial. SEGUNDO. Réxime de asistencias: TERCEIRO. Que se publique en o Boletín Oficial da Provincia de forma íntegra o presente acordo, aos efectos do seu xeral coñecemento, dada a súa transcendencia. A Alcaldesa María Luisa Piñeiro Arcos
CONVOCATORIA PROCESO SELECTIVO PARA FORMACIÓN LISTA DE RESERVA PRAZAS ADMINISTRATIVO, GRUPO C, SUBGRUPO C-1
ADMINISTRACIÓN LOCAL — Municipal — Tui (Persoal, oposicións, 24/09/2019)

Con data 28 de agosto de 2019, aprobáronse, por Resolución da Concellería delegada de Persoal, a convocatoria e Bases de selección para a formación dunha listaxe de reserva para a provisión interina de prazas de administrativo da escala de administración xeral, encadrada no grupo C, subgrupo C-1. As instancias polas que se solicita formar parte en cada proceso selectivo, dirixiranse ao alcalde do Concello, e poderán presentarse por calquera medio previsto no artigo 16.4º da Lei 39/2015, de 1 de outubro, de Procedemento Administrativo Común das Administracións Públicas, no prazo de dez días hábiles, contados dende o día seguinte á publicación deste anuncio no Boletín oficial da provincia de Pontevedra As bases íntegras, publicaranse no taboleiro de anuncios da sede electrónica do Concello de Tui ( http://concellotui.sedelectronica. gal ) e na súa páxina web, www.tui. ga l. Tui, a data da sinatura dixital a marxe. O concelleiro delegado de Persoal, José Ramón Magán Rivera
APROBACIÓN INICIAL MODIFICACIÓN PUNTUAL RELACIÓN DE POSTOS DE TRABALLO, MODIFICACIÓN DE PLANTILLA E ANEXO DE PERSOAL. EXP.947/2018. PRAZA EDUCADOR/A FAMILIAR.
ADMINISTRACIÓN LOCAL — Municipal — Vila de Cruces (Presupostos e cadros de persoal, 15/01/2019)

O Pleno da Corporación en sesión ordinaria celebrada con data 21 de decembro de 2018 acordou a aprobacion inicial da modificación puntual da Relación de Postos de Traballo, Plantilla e Anexo de Persoal do Concello de Vila de Cruces, en relación co posto de Educardor/a Familiar (Código: 05.01.00.02), a efectos da ampliación da xornada laboral, pasando de parcial (6h) a completa. En cumprimento do establecido no artigo 202.2 da Lei 2/2015 de Emprego Público de Galicia, a documentación relativa á Relación de Postos de Traballo ponse de manifesto na Secretaría Xeral e na Sede Electrónica (https://viladecruces.sedelectronica.es/transparency), por un prazo de vinte (20) días hábiles, contados a partir do seguinte ao da publicación do presente anuncio no Boletín Oficial da Provincia de Pontevedra, durante os cales os interesados poderán examinar a documentación e presentar alegacións ante o Pleno da Corporación. A modificación considerarase definitivamente aprobada se durante o citado prazo non se presentaron reclamacións. En caso contrario, a relación de postos de traballo deberá ser obxecto de aprobación definitiva, previa resolución das reclamacións, suxestións ou alegacións presentadas. Así mesmo, consonte o diposto no artigo 126.3 do Real Decreto Lexislativo 781/1986, do 18 de abril, polo que se aproba o texto refundido das disposicións legais vixentes en materia de Réxime Local; e artigo 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais; ponse de manifesto, nas mesmas condicións, a documentación relativa á modificación da Plantilla e Anexo de Persoal, por un prazo de quince (15) días hábiles, durante os cales os interesados poderán examinala e presentar alegacións ante o Pleno da Corporación. Entenderase definitivamente aprobada a modificación da plantilla e anexo de persoal se durante o citado prazo non se presentaron reclamacións. En caso contrario, o Pleno disporá dun mes para resolvelas. Documento asinado electrónicamente á marxe.